kardosdrur/scandi-wiki huggingface dataset:
Michael Ancher

Michael Peter Ancher (født 9. juni 1849 i Rutsker, Bornholm, død 19. september 1927 i Skagen) var en dansk maler med udgangspunkt i realismen. Han var gift med kollegaen Anna Ancher. De hørte begge til Skagensmalerne.

Michael Ancher startede som barn i Latinskole i Rønne, men fik - pga. dårlig økonomi i hjemmet - aldrig afgangseksamen. I stedet blev han som 16-årig ansat som skriver på Kalø godskontor. Her blev interessen for malerkunst vækket ved mødet med Theodor Philipsen og Vilhelm Groth, der i sommeren 1865 opholdt sig i området omkring Kalø Vig.

I 1871 søgte han kunsthistorikeren Julius Langes råd om kravene til at blive figurmaler og blev samme efterår optaget på akademiet. I sommeren 1874 besøgte han Skagen for første gang, og han forlod definitivt Akademiet i 1875. Efter det opholdt han sig i længere og længere perioder på Skagen, da han var meget betaget af fiskernes arbejde og liv i det hele taget. Han modtog den Neuhausenske Præmie 1877 for En Lægprædikant, der holder Gudstjeneste på Skagens Strand. I 1880 fik han sit endelige gennembrud med maleriet Vil han klare pynten, som gennem Nationalgalleriet blev overdraget til Christian 9.

Omkring 1880'erne blev Skagen samlingspunkt for mange danske og skandinaviske kunstnere, inspireret af fransk kunst. Først var han imod, at Skagensmalerne gjorde Skagen til et moderne, nordisk friluftssted, selv om det var ham selv, der til at starte med havde gjort Skagen kendt. Der siges at være et fantastisk lys for malere, og udgangspunktet når han malede var 'ting' fra virkelighedens verden, f.eks. skagensfiskernes liv, fra familien eller venners kreds – en genre, han havde dyrket siden sin ungdom.

I 1888 blev han ridder af Sct. Michaelsordenen og i 1894 Ridder af Dannebrog.

Michael Ancher er, sammen med sin kone Anna, på billedet på den danske tusindekroneseddel i 1997-serien.

Familie og privatliv 
Michael Ancher giftede sig i 1880 med købmandsdatteren Anna Brøndum. De fik i 1883 datteren Helga, der ligesom sine forældre blev maler.

Familien Ancher flyttede i 1884 ind i jomfru Melsens hus på Markvej 2 i Skagen. Dette hus er i dag museum for kunstnerparret.

Galleri

Fodnoter

Litteratur 
Lise Svanholm (2001): Malerne på Skagen, Gyldendal,

Eksterne henvisninger 

 Michael Ancher på Skagensmuseum.dk
 
 

Danskere i 1800-tallet
Danskere i 1900-tallet
Riddere af Dannebrog
Malere fra Danmark
Personer fra Bornholm
Modtagere af Eckersberg Medaillen
Personer i Kraks Blå Bog (afdøde)
Personer i Dansk Biografisk Leksikon
Modtagere af Thorvaldsen Medaillen
Skagensmalere
Modtagere af De Neuhausenske Præmier
Alumni fra Det Kongelige Danske Kunstakademi
Richard Mortensen

Richard Strange Mortensen (født 23. oktober 1910 i København, død 6. januar 1993 i Ejby) var en anerkendt dansk maler, grafiker og professor ved Det Kongelige Danske Kunstakademi 1964-80.

Richard Mortensen havde stor betydning for udviklingen af det abstrakte maleri i Danmark. Hans værker hænger på blandt andet Statens Museum for Kunst, Louisiana, Ny Carlsberg Glyptotek, Esbjerg Kunstmuseum, Trapholt, Kunsten Museum of Modern Art Aalborg og ARoS Aarhus Kunstmuseum. Han er desuden han rigt repræsenteret i udlandet, bl.a. Museo Español de Arte Contemporáneo i Madrid, Musée Nationale d'Art Moderne i Paris, Nationalmuseum i Stockholm og Nasjonalgalleriet i Oslo.

I 1969 udkom et 60 øres frimærke med et abstrakt motiv i lyserødt og lyseblåt af Richard Mortensen.

Richard Mortensen blev æresmedlem af Det Kongelige Danske Kunstakademi 1981.

Litteratur 
 Richard Mortensen : Erindringens år 1958-1993 I-II Ting og tegn / Jan Würtz Frandsen. 
 Richard Mortensen : l'Oeuvre graphique 1942-1993 / af Jan Würtz Frandsen. 1995.

Eksterne henvisninger 
 
 

Danskere i 1900-tallet
Malere fra Danmark
Personer fra København
Ansatte ved Det Kongelige Danske Kunstakademi
Modtagere af Eckersberg Medaillen
Modtagere af Thorvaldsen Medaillen
Personer i Kraks Blå Bog (afdøde)
Personer i Dansk Biografisk Leksikon
Æresmedlemmer af Det Kongelige Akademi for de Skønne Kunster
Mikheil Saakasjvili

Mikheil Saakasjvili eller Mikheil Saakashvili (på georgisk: მიხეილ სააკაშვილი) (født 21. december 1967 i Tbilisi) var Georgiens tredje præsident, der tjente i to valgperioder fra 25. januar 2004 til 17. november 2013. Han er den nuværende Guvernør af Odessa Oblast.

Karriere 
Han studerede i Kyiv, New York og Washington.

I juni 2002 blev han valgt til borgmester for Tbilisi. I november 2003 var han en af lederne af Rosenrevolutionen, der tvang Eduard Sjevardnadse til at gå af. 

Den 4. januar 2004 vandt han præsidentvalget, ligesom han blev genvalgt ved Præsidentvalget 2008. Han måtte ikke stille op til en tredje præsidentperiode til Georgiens præsidentvalg 2013, hvor Giorgi Margvelasjvili sejrede og efterfulgte ham som præsident.

I oktober 2021 blev Mikheil Saakashvili anholdt for en korruptionsdom fra 2013,  efter at have været i eksil uden for Georgien siden. Han forklarede det som en gestus for at opfordre landets vælgere til at stemme til lokalvalget, og anser sig selv som en politisk fange.

Privatliv 
Han er gift med Sandra Roelofs, der stammer fra Holland. De har én søn.

Se også 
 Liste over Georgiens præsidenter

Eksterne henvisninger

Noter 

Georgiens præsidenter
Politikere fra Georgien
Justin Timberlake

Justin Randall Timberlake (født 31. januar 1981 i Memphis, Tennessee, USA) er en amerikansk sanger, sangskriver, musikproducer og skuespiller, der blev kendt som medlem af boybandet N*SYNC. Timberlake har vundet fire amerikanske grammyer.

I 2002 udgav Timberlake sit første soloalbum, Justified, der blev godt modtaget af både kritikere og musikkøbere. Albummet har solgt mere en syv millioner eksemplarer på verdensplan.
Timberlakes andet album FutureSex/LoveSounds udkom i 2006 og gik nummer et i USA og affødte nummer et-singlerne "SexyBack", "My Love", og "What Goes Around...Comes Around". Timberlakes to albums er blevet solgt i mere end 13 millioner eksemplarer på verdensplan.

Justin udgav i 2013 albummet "The 20/20 Experience". Albummet indeholder singlen Suit & Tie, som Justin optrådte med til Det 55. Grammy Awards.

Der kom meget fokus på Justin Timberlakes privatliv, da han og sangerinden Britney Spears blev kærester, og bruddet efter 5 år blev ikke dækket mindre tæt. Fra 2004 – 2006 datede Justin Timberlake Cameron Diaz. I 2007 begyndte Justin Timberlake at date skuespillerinden Jessica Biel. De blev gift i 2012 og har to sønner: Silas Randall Timberlake (født i 2015) og Phineas Timberlake (født i 2020).

I februar 2004 under pauseshowet i Super Bowl optrådte Timberlake sammen med Janet Jackson. Under denne liveoptræden, der blev set af mere end 100 millioner mennesker, rev han et stykke af Jacksons tøj og blottede hendes bryst. Dette stunt blev senere bortforklaret som en fejl ved tøjet, en såkaldt "wardrobe malfunction".

Justin Timberlake var vært på MTV Europe Music Awards 2006 i Bella Center, København og optrådte den 23. juni 2007 ved en koncert i Parken foran 55.000 mennesker.

I januar 2017 udkom filmen The Book of Love, hvor Justin havde komponeret al musik til filmen. Hans kone Jessica Biel, spiller selv med i filmen.

Den 2. februar 2018 udkom Justin Timberlakes femte studiealbum Man of the Woods, som indeholder de tre singler: "Filthy", "Supplies" og "Say Something" med Chris Stapleton.

Den 4. og 5. august 2018 besøgte Justin Timberlake, Danmark for tredje gang med sin aktuelle "The Man of The Woods Tour" i Royal Arena.

Diskografi

Studiealbum

Deluxe udgaver

Opsamlinger

Mixtapes

Soundtracks

Singler

Gæsteoptræden

Turné 
 The Justified World Tour (2003-2004)
 FutureSex/LoveShow (2007)
 The 20/20 Experience World Tour (2013-2015)
 The Man of The Woods Tour (2018-2019)

Skuespil

Filmroller

Eksterne henvisninger 

 
 

Personer fra Memphis
Sangere fra USA
Amerikanere i 1900-tallet
Amerikanere i 2000-tallet
Skuespillere fra Tennessee
Gladsheim

Gladsheim, eller Glaðsheimr (norrønt lyst hjem) er ifølge Grímnismál, en del af Asgård, hvor Valhal ligger.

Snorri beskriver i Gylfaginning at Gladsheim er en mødesal, der indeholder 13 højsæder hvor de mandlige aser holder råd, og at den ligger på Idasletten i Asgård, nær Vingólf, hvor asynjerne samles.

Referencer 

Steder i nordisk mytologi
Alsing Andersen

Alsing Emanuel Andersen (5. februar 1893 i København - 5. december 1962 smst) var dansk politiker og minister. Søn af rådmand og folketingsmand Frederik Andersen som han afløste som næstformand i Socialdemokratiet. Cand.mag. i 1917 med engelsk som hovedfag. Samme år blev han Staunings sekretær, da Stauning havde brug for en sprogkyndig medarbejder, der kunne støtte ham i det internationale arbejde, der under 1. verdenskrig fik en fremtrædende placering i Socialdemokratiets politik. 
Han blev valgt til Folketinget for Socialdemokratiet d. 24. april 1929 og var forsvarsminister fra 1935-1940. Han var således minister ved forsvarsreformen af 1937 og blev efter 2. verdenskrig kritiseret på grund af den svage danske modstand 9. april 1940. 
Imidlertid var kritikken ikke fuldt berettiget. Erfaringerne fra første verdenskrig medførte reformer af forsvaret i 1932 og i 1937. I 1932 blev hæren ganske vist forbedret teknisk og organisatorisk, men den blev for lille til at løse egentlige forsvarsmæssige opgaver. I 1937 skabtes den forsvarsordning, som gjaldt ved besættelsen. Der blev bevilget penge til en del nyt materiel, og der blev  ansat flere befalingsmænd, men trods den alvorlige internationale situation kom der ikke en styrkelse af forsvaret. Bl.a. nedsattes antallet af årligt indkaldte rekrutter fra ca. 8.900 til ca. 7.800. 
Reduktionen i forsvaret forud for krigen var snarere en beslutning taget af Stauning og udenrigsminister P. Munch end af Alsing Andersen.
Alsing Andersen blev udnævnt til indenrigsminister i november 1947, men sad kun på posten i ti dage på grund af stor folkelig modstand mod hans kritik af modstandsbevægelsen. Alsing Andersen havde handlet på vegne af partiledelsen, der bestod af statsminister Hans Hedtoft og andre af de nye ministre.

 Forsvarsminister (4. november 1935-8. juli 1940)
 Finansminister (16. juli-9. november 1942) - Regeringen Vilhelm Buhl I
 Indenrigsminister (13.-23. november 1947) - Regeringen Hans Hedtoft I
 Medlem af Folketinget (1929-1962) fra 1932 Københavns 13. kreds (Vesterbro)
 Formand for socialdemokratiets rigsdagsgruppe (1932-1935, 1940-1942 og maj-nov. 1945)
 Formand for Socialdemokratiet (1941-1945)
 Medlem af Socialistisk Arbejderinternationales eksekutivkomite (1929-1935 og fra 1945) og formand (1957-1962)
 Medlem af Danmarks FN delegation fra 1948

Eksterne henvisninger 
 

Finansministre fra Danmark
Forsvarsministre fra Danmark
Indenrigsministre fra Danmark
Partiledere for Socialdemokraterne
Danske ministre fra Socialdemokraterne
Folketingsmedlemmer i 1920'erne
Folketingsmedlemmer i 1930'erne
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Tidligere folketingsmedlemmer fra Socialdemokraterne
Personer i Kraks Blå Bog (afdøde)
Personer i Dansk Biografisk Leksikon
855



Begivenheder

Født

Dødsfald 
 17. juli – Pave Leo 4. (født 790)

55
Helvedessten

Helvedessten (latin Lapis infernalis), også kaldet "Lapisstift" eller "Helvedesstift", er et lille stykke sølvnitrat, der dels virker desinficerende, dels dræber det væv, den kommer i berøring med. Den er derfor god til bl.a. blegner i mundhulen, vildtvoksende granulationsvæv ("dødt kød") og til vorter.

Da selve stiften af sølvnitrat kun er nogle få millimeter stor, er den sat på et lille skaft på størrelse med en blyantsstump.

Sølvnitrat er i sig selv meget giftigt, men virker desinficerende i svage opløsninger, ligsom f.eks. kaliumpermanganat. I begge tilfælde skyldes virkningen, at stofferne meget let frigiver ilt.

Helvedssten kan danne skjolder, der er yderst vanskelige at fjerne. Dette kan dog gøres ved behandling med en 10% opløsning af jodkalium eller jodnatrium, eller ved brug af jodtinktur. Efter 8-10 timer kan kan helvedsstenen vaskes ud med fotografisk fiksernatron. Dette skyldes, jodsalten omdanner sølvnitraten til jodsølv, der let kan digereres i fiksernatron.

Hygiejne
Nitrater
Desinfektionsmidler
Brugstyveri

Brugstyveri eller ulovlig brug foreligger, når en person uberettiget bruger en "rørlig ting", der tilhører en anden. Det behandles i den danske straffelov i § 293 og § 293a.

Ulovlig brug adskiller sig fra straffelovens bestemmelse om tyveri, ved at der ikke stilles krav om tilegnelse eller vinding. Der er altså ikke noget krav om at gerningsmanden efter handlingen skal betragte tingen som sin egen. Hvis en ting således alene tages med henblik på midlertidig brug, er gerningen ikke tyveri, men ulovlig brug. Det gælder også, selvom tingen ikke bringes tilbage til der hvor den blev taget fra.

Eksempel på brugstyveri:
 En person som skal til punkt B bryder låsen op på en tilfældig cykel, kører til punkt B og efterlader cyklen der.

Straffeloven (pr. 2015)

"§ 293. Den, som uberettiget bruger en ting, der tilhører en anden, straffes med bøde eller fængsel indtil 1 år, medmindre forholdet er omfattet af § 293 a. Under skærpende omstændigheder, navnlig når tingen ikke bringes tilbage efter brugen, kan straffen stige til fængsel i 2 år.
Stk. 2. Den, der uberettiget hindrer en anden i helt eller delvis at råde over ting, straffes med bøde eller fængsel indtil 1 år. Straffen kan stige til fængsel i 2 år, hvor der er tale om overtrædelser af mere systematisk eller organiseret karakter, eller der i øvrigt foreligger særligt skærpende omstændigheder."

Referencer

Straffelovsovertrædelser
Kriminalitet
Juridiske begreber
1174

Konge i Danmark: Valdemar den Store enekonge fra 1157-1182

Se også 1174 (tal)

Begivenheder 
 5. september - Katedralen i Canterbury ødelægges af brand

Født

Dødsfald

Eksterne henvisninger 

74
Reduktion (kemi)

En reduktion er kendetegnet ved, at der for et eller flere atomer i en kemisk forbindelse ses et fald i atomets oxidationstal. Dette ses f.eks. ved elektronoptagelse, når et atom, molekyle eller en ion optager elektroner. Ofte er der ikke tale om en elektronoptagelse, men blot at antallet af elektroner omkring et atom eller gruppe af atomer forøges. 
 
Stoffer der reducerer andre stoffer kaldes reduktionsmidler, f.eks. hydrogen (brint) og visse metaller. Ved en reduktion skal der samtidigt ske en oxidation. En sådan reaktion kaldes en redoxreaktion.

Et eksempel er oxygens (ilt) reduktion med hydrogen, hvor der ikke overføres elektroner, men hvor antallet af elektroner "omkring" oxygen stiger:

O2 + 2 H2 → 2 H2O

(finder sted i brændselsceller)

Et andet eksempel er metallisk kobbers reduktion af sølvioner:

Cu(s) + 2 Ag+ (aq) → Cu2+ (aq) + 2 Ag(s)

sidstnævnte kan opdeles i to delprocesser, hvor overførslen af elektroner er tydelig:

1) 2 Ag+ (aq) + 2 e- → 2 Ag(s) (reduktion)

2) Cu(s) → Cu2+ (aq) + 2 e- (oxidation)

Organisk kemi og biokemi 

Inden for organisk kemi og biokemi kan man ofte nøjes med at se om der sker en optagelse af H (hydrogen) eller afgivelse af O (oxygen), idet disse ændringer indikerer en reduktion, som i følgende:

Organisk syre → aldehyd → alkohol

fx: Ethansyre (eddikesyre) → ethanal → ethanol

CH3COOH → CH3CHO → CH3CH2OH

En antioxidant er et naturligt forekommende eller syntetisk fremstillet stof, som forhindrer eller svækker ødelæggende iltning (oxidation). Ordet bruges mest om de molekyler, der beskytter mod virkningen af "frie radikaler" (molekyler med en uparret elektron) som f.eks. 
Askorbinsyre, C-vitamin.

Kemiske reaktioner
Mine

Mine har flere betydninger:
 Søminer – anordning med sprængstof, der udløses af skibe. 
 Luftminer – under 2. verdenskrig anvendte man i Tyskland betegnelsen luftminer om særligt store bomber kastet fra fly. 
 Landminer – anordning med sprængstof, der udløses af personer eller køretøjer.
 Minedrift – åbne eller lukkede miner, hvor man udvinder mineraler eller metaller, f.eks. en diamant- eller sølvmine.
 Mine (ansigtsudtryk) – Man kan også holde gode miner til slet spil.
 Mine (blyant) – grafitten i en blyant kaldes en mine.
 Mine (sang) - sang med Elvis Presley fra 1967.
 mine (mål) - gammel måleenhed for massen af antikkens ædelmetaller guld og sølv
David Ojstrakh

David Fedorovitj Ojstrakh ( ; født 30. september 1908 i Odessa, Russiske Kejserrige, død 24. oktober 1974 i Amsterdam, Holland), var en sovjetisk violinist. Han var en af det 20. århundredes førende violinister og har lavet nogle af de bedste pladeindspilninger af en lang række værker for sit instrument. Efter 2. verdenskrig blev han en af de sovjetiske musikere, som turnerede flittigt i vestlige lande.

Referencer

Eksterne henvisninger 

 

Violinister fra Sovjetunionen
Musikere fra Ukraine
Jøder fra Ukraine
Personer fra Odessa
Acer shirasawanum

 
Acer shirasawanum (oversat: Shirasawa's ahorn) er et lille, løvfældende træ med en tætgrenet, kuplet vækstform. Løvet er pragtfuldt farvet i gule, orange og røde farver om efteråret. Derfor har planten vundet indpas i amerikanske og engelske haver, men derimod ikke nævneværdigt i de danske.

Beskrivelse 
Acer shirasawanum er et lille, løvfældende træ med en tætgrenet, kuplet vækstform. Barken er først rødlig og glat. Senere bliver den grøn og til sidst kan gamle grene og stammen blive gråbrune, men stadig glatte. 

Knopperne er modsat stillede, kegleformede og rødlige. Bladene er cirkelrunde og håndlappede med groft takket rand på hver af de 9-13 slanke lapper. Oversiden er græsgrøn, mens undersiden er lysere grøn. Høstfarven er rød, orange og gul (ofte på samme blad). 

Blomstringen sker sidst i maj, og de rødlige blomster sidder samlet i endestillede halvskærme. Frugterne er lysegrønne og vingede.

Arten har et kraftigt rodnet, men de planter, der forhandles i Danmark, er ofte podet på grundstammer af spidsløn.

Højde x bredde og årlig tilvækst: 10 x 12 m (25 x 30 cm/år), men i Danmark ofte betydeligt mindre.

Hjemsted 
Acer shirasawanum er naturligt forekommende på øerne Honshū og Shikoku i Japan. De vokser i skovene højt oppe på de østvendte bjergsider, hvor der er rigeligt med nedbør og porøs, veldrænet lavajord. 

På Ohdaigahara-bjerget, der ligger på Kii-halvøen, Honshū, Japan, vokser arten i 1.400-1.600 m højde under blandede løv- og nåleskove sammen med bl.a. amurkorktræ, Betula grossa (en art af birk), Eleutherococcus sciadophylloides (en art af tornaralie), Fraxinus lanuginosa (en art af ask), Ilex geniculata (en art af kristtorn), japansk bøg, japansk konvalbusk, japansk lind, japansk røn, japansk taks, japansk troldnød, jessogran, panax, Quercus mongolica (en art af eg), sieboldløn, skrueædelgran, Stuartia monadelpha (en art af Stewartia), solcypres samt Viburnum dilatum, Viburnum furcatum og Viburnum wrightii (tre arter af kvalkved).

Forveksling 
Bladene kan minde meget om viftebladet løn og vinløn.

Note

Kilder 

Træer
Haveplanter
Løn
DR Symfoniorkestret

DR Symfoniorkestret (tidl. Radiosymfoniorkestret) () er et af verdens ældste radiosymfoniorkestre og det ældste af Danmarks Radios ensembler.

Det debuterede ved en studiekoncert 28. oktober 1925 med 11 musikere. I de følgende år blev orkestret udvidet i flere omgange, og i 1931 nåede det op på 58 fastansatte musikere, tilstrækkeligt til de daglige udsendelser fra studiet. Ved torsdagskoncerterne med det store symfoniske repertoire blev orkestret udvidet med faste assistenter. Allerede sidst i 20'erne var det ved flere lejligheder udvidet yderligere.

I 1927 spillede det sin første offentlige koncert, og fra 1928 blev de regelmæssige. I 1933 fik de navnet Torsdagskoncerter. Efterhånden blev det dirigenterne Nicolai Malko og Fritz Busch, der prægede torsdagskoncerterne og dermed Radiosymfoniorkestret. Efter mange års planmæssigt forarbejde med orkesterformanden, solooboist Waldemar Wolsing, i spidsen, blev orkestret i 1948 udvidet til 92 musikere og dermed Skandinaviens største symfoniorkester. Orkestret blev udvidet til dagens besætning med 106 (2017) musikere på foranledning af chefdirigenten Lamberto Gardelli med Hans Jørgen Jensen som programdirektør for DR og efter Underholdningsorkestrets nedlæggelse.

I 2008 skiftede orkestret navn til DR SymfoniOrkestret.

I februar 2011 blev det annonceret, at den spanske dirigent Rafael Frühbeck de Burgos overtager positionen som chefdirigent efter Thomas Dausgaard fra efteråret 2012.

I 2017 blev den nye chefdirigent den Grammy-vindende Fabio Luisi.

Orkestrets chefdirigenter og kapelmestre 
Chefdirigenter:
 Herbert Blomstedt 1967-1977
 I tidsrummet 1977 - 1986 var orkestret uden chefdirigent
 Lamberto Gardelli 1986-1988
 Leif Segerstam 1988-1995
 Ulf Schirmer 1995-1998
 Gerd Albrecht 1999-2004
 Thomas Dausgaard 2004-2012
 Rafael Frühbeck de Burgos 2012-2014
 Fabio Luisi (2017-)

Kapelmestre:
 Launy Grøndahl 1925-1956
 Emil Reesen 1927-1936
 Erik Tuxen 1936-1957
 Thomas Jensen 1957-1963

Kontroverser 
Ifølge BT har DR betalt honorar til dirigent Lawrence Foster for to nytårskoncerter i 2015, på trods af at han ikke dirigerede dem. Underdirektør i DR Kultur Julie Vig Albertsen har ikke til BT villet sige hvad DR har betalt til dirigent Lawrence Foster for disse to koncerter. Det er dog blevet vurderet, at Lawrence Foster angiveligt kan have kostet 60.000 kr. pr. koncert i honorar. Statsautoriseret revisor og tidligere formand for organisationen Transparency International Knut Gotfredsen kritiserer sagen som ufornuftig brug af licensmidler. Efter sagen har medieordførere hos Venstre og Dansk Folkeparti efterspurgt større åbenhed hos DR, og anført dette til inddragelse i kommende medieforhandlinger.

Referencer

Eksterne henvisninger 
DR SymfoniOrkestret på Danmarks Radios hjemmeside
Kort om orkestrets historie

Symfoniorkestre fra Danmark
Musikgrupper fra 1925
SymfoniOrkestret
Rokkestenen

Rokkestenen er en 35 ton tung vandreblok, der ligger i Paradisbakkerne på Bornholm. Den kom til Bornholm sammen med andre vandreblokke under den seneste istid. Tidligere lå stenen, så den kunne rokke (deraf navnet: Rokkestenen), men i dag skal der mange kræfter til bare at bevæge den en smule. En teknik til at få stenen til at rokke uden brug af særligt mange kræfter er dog at hoppe op og ned på det lille plateau, der er på den ene side af stenen. 

Der findes mange andre vandreblokke på Bornholm (og i resten af Danmark). De var genstand for folketro, og der findes mindst 175 navngivne vandreblokke på øen.

Rokkestenen ligger i Natura 2000 område nr. 186 Almindingen, Ølene og Paradisbakkerne.

Kilder/Eksterne henvisninger

 Natur Bornholm 
 Bornholmsk Turistleksikon 

Vandreblokke i Danmark
Lokaliteter på Bornholm
Fredede arealer i Danmark
Kunstmaler

En kunstmaler er en kunstner, der med kunstsans laver malerier ved at påføre farve (for eksempel oliemaling eller pastelfarve) på en overflade. Typisk påført med en pensel på et lærred udspændt på en ramme af træ placeret på et staffeli.

Se også 
 Maler (håndværk)

 
Stillingsbetegnelser
Maglemose (Mullerup Mose)

Maglemose eller Mullerup Mose er et vådområde i Vestsjælland, øst for Mullerup.

I stenalderen var Tissø her en stor sø med mange øer i, og det var et fint sommeropholdssted for den tids jægere og fiskere. I 1900 og 1902 fandt man ved udgravninger de bopladser, hvorfra de har fisket og jaget. Undersøgelsen viste, at man her stod over for den ældste beboelse i Norden, og Danmarks historie blev med disse fund således forlænget med flere tusinde år. Fundstederne for Mullerup-kulturen eller Maglemosekulturen er markeret med to mindesten.

Kalundborg Kommunes geografi
Arkæologiske områder i Danmark
Moser i Danmark